
Biztonságtudatosság szerepe a magánbiztonságban

Dolgozatomban a biztonságtudatosság fontosságát vizsgálom a magánbiztonságban. A témakört a szállodabiztonságon keresztül dolgozom fel. A biztonságtudatosságokat két irányból közelitettem meg. Az egyik oldalon a szállodabiztonságot, mint szolgáltatói tevékenységet vizsgáltam meg. A másik oldalon pedig a vendégek biztonságos gondolkodását figyeltem meg egy kérdőív segítségével, amely alapján következtetni lehet, hogy az emberek mennyire figyelnek oda egy nyaralás során a saját és értékeik biztonságára.
A dolgozatom első részében azokat a definíciókat prezentálom, amelyek a biztonságra vonatkoznak, mint például a biztonság fogalma és a biztonságtudatosság. Ezt követően a szálloda történetével és a működéséhez kapcsolódó meghatározásokkal foglalkozom. A következő részében azokat a fenyegetettségeket vizsgáltam meg, amelyek jelentős kockázati tényezővel rendelkeznek egy magyar szálloda működésére nézve. Ilyen veszélyforrások a bűncselekmények, a terrorizmus, természeti és humán eredetű katasztrófák és az adatvédelem és információ biztonság. Ezeknek a fenyegetettségeknek a hatásaira térek ki, hogy milyen módon befolyásolják egy szálloda működését és társadalmi megítélését. Ezt követően azokat a biztonsági megoldásokat mutattam be, amellyel hatékonyan lehet megerősíteni a szálloda védelmét köztük olyan javaslatokkal, amelyek a biztonságtudatos gondolkodás térnyerését erősítik. Ezután a kérdőív eredményét prezentáltam, amelyben a vendégek biztonságtudatosságára voltam kíváncsi. A kérdéssor 23 kérdést tartalmazott a nyaralás és szálláshely biztonsággal kapcsolatban. Ezt az interneten tettem közzé és 372 ember töltötte ki.
Dolgozatomnak az volt a célja, hogy szemléltessem, hogy a biztonságtudatos gondolkodás térnyerése és fejlesztése a magánbiztonságban és a társadalomban, nagyban hozzá járul a biztonság megteremtésében.



